དངོས་གནས་བྱས་ན་ད་ལྟའི་ཆར་ཤེས་ཡོན་སྲིད་ཇུས་ལག་བསྟར་ཡོད་སའི་སློབ་གྲྭ་ཉུང་ཤས་ལས་མེད་པ་ཚང་མས་ཤེས་ཀྱི་ཡོད་རེད།ཡིན་ན་ཡང་སུས་ཀྱང་དེའི་ཐད་ནུས་པ་འདོན་ཐུབ་ཀྱི་ཡོད་མ་རེད།མ་ཞིག་ནས་ཤེས་རིག་ལས་ཁུངས་ལ་བཙན་བྱོལ་བོད་མིའི་སློབ་གྲྭ་ཁག་ཚང་མས་ཤེས་ཡོན་སྲིད་ཇུས་ལག་བསྟར་དགོས་པའི་བཀོད་ཁྱབ་གཏོང་དབང་ཡོད་རེད་དམ་མ་རེད།གལ་ཏེ་ཡོད་ན་ཁོང་ཚོས་དེ་ལྟར་ཉན་རྒྱུ་རེད་དམ་མ་རེད།དེ་ཚོ་ཚང་མ་དོགས་པ་རེད།དེ་བས་གྲོས་ཚོགས་ཀྱི་འཐུས་མི་ཚོས་ཀྱང་དེ་ཚོར་བསམ་བློ་གཏོང་དགོས་པ་ཞིག་རེད།ཡང་ཕྱོགས་གཞན་ཞིག་ནས་བཤད་ན།གནད་དོན་འདི་བོད་པའི་སྤྱི་ཚོགས་ཀྱི་མཐོ་བ་གྲོས་ཚོགས་ནས་དམའ་སྲང་ལམ་བར་གྱི་སྤྱི་ཚོགས་ཀྱི་བཤད་ཡམས་ལྟ་བུ་ཞིག་ཆགས་འདུག